پارگلی ابراہیم پاشا

**پارگلی ابراہیم پاشا** (Pargalı Ibrahim Pasha) () جسے **فرنگ ابراہیم پاشا** (مغربی)، **مقبول ابراہیم پاشا** جو توپ قاپی محل میں اس کی موت کے بعد **مقتول ابراہیم پاشا** ہو گیا۔ وہ سلطنت عثمانیہ کا پہلا وزیر اعظم تھا جسے سلیمان اول نے یہ مرتبہ عطا کیا۔
ابراہیم پارگا کا پیدائشی مسیحی تھا جسے بچن میں ہی غلام بنا دیا گیا۔ وہ اور سلیمان اول بچپن سے ہی گہرے دوست بن گئے تھے۔ سلطان سلیمان نے 1523ء وزیر اول پیری محمد پاشا کو جسے اس کے والد سلیم اول نے وزیر اول مقرر کیا تھا، تبدیل کر کے ابراہیم پاشا کو **وزیر اعظم** مقرر کیا۔ ابراہیم تیرہ سال تک اس عہدے پر فائز رہا۔ لیکن 1536ء میں سلطان نے ابراہیم پاشا کو سزائے موت کا حکم دیا اور اس کی جائداد بحق سرکار ضبط کر لی گئی۔

## زندگی
ابراہیم نسلا یونانی تھا جو پارگا، اپیروس، شمالی یونان میں جو اس وقت جمہوریہ وینس کا حصہ تھا، میں ایک یونانی آرتھوڈوکس مسیحی خاندان میں پیدا ہوا۔

وہ پارگا کے ایک ملاح کا بیٹا تھا، جسے بحری قزاقوں نے غلام بنا کر مغربی اناطولیہ کے مانیسا محل جہاں عثمانی شہزادوں کی تربیت ہوتی تھی، میں فروخت کر دیا۔ یہاں اس کی دوستی ولی عہد شہزادہ سلیمان سے ہوئی۔ یہیں اس کی تربیت بھی ہوئی اور وہ ماہر کثیر لسانی (Polyglotism) اور ماہر کثیر علوم (Polymath) بن گیا۔

1520ء میں سلیمان اول کے تخت نشین ہونے کے بعد اسے مختلف عہدے ملے، جس میں سب سے پہلے وہ **مصاحب خاص** بنا۔

سلیمان کی فوج کے ایک ماہر کماندار ہونے کے باوجد فارسی صفوی سلطنت کے خلاف جنگ میں وہ سلطان کی نظروں سے گر گیا۔ عثمانی-صفوی جنگ (1532-55) کے دوران اس نے اپنے نام کے ساتھ **سلطان** بھی شامل کر لیا، جسے سلیمان نے اپنے لیے سنگین توہین گردانا۔ اس کے علاوہ ابراہیم اور اس کے سابقہ ناصح سکندرچلبی کے مابین صفوی جنگ کے دوران بار بار فوجی قیادت اور پوزیشنوں پر جھڑپیں ہوئیں۔ ان واقعات کی بنا پر 1536ء میں اسے سزائے موت دی گئی ( سکندرچلبی کو ایک سال قبل 1535ء میں سزائے موت دے دی گئی)۔ یہ بھی کہا جاتا ہے کہ ابراہیم پاشا سلیمان اول کی بیوی خرم سلطان کی سازشوں کا شکار ہوا۔ ابراہیم شہزادہ مصطفی جو ماہ دوراں سلطان اور سلیمان اول کا سب سے بڑا بیٹا تھا اور تخت کا ظاہری وارث بھی تھا کو سلطان بنانا چاہتا تھا مگر خرم سلطان اپنے بیٹے کو سلطان بنانا چاہتی تھی۔ شہزادہ مصطفی کو 6 اکتوبر، 1553ء کو سلطان نے غداری کے جرم میں موت کی سزا سنائی، جس کے لیے خرم سلطان نے عرصے سے سازشوں کا جال بن رکھا تھا۔

اگرچہ ابراہیم پاشا نے طویل عرصے قبل اسلام قبول کر لیا تھا لیکن مسیحی سے اپنے کچھ تعلقات کو برقرار رکھے۔ یہاں تک کہ اپنے مسیحی والدین کو عثمانی دار الحکومت اپنے ساتھ لا کر رکھا۔

چونکہ سلیمان اول نے ابراہیم پاشا کی جان نہ لینے کا عہد کر رکھا تھا، اس لیے ایک مقامی مذہبی رہنما سے فتوی حاصل کیا گیا، جس نے عہد وفا نہ کرنے کی پاداش میں قسطنطنیہ میں ایک مسجد کی تعمیر کروانے کا کہا۔ بعد میں ابراہیم پاشا کی سزائے موت کے فیصلے پر سلطان سلیمان نے افسوس کا اظہار کیا جس کی جھلک اس کی نظموں میں نظر آتی ہے۔

## تصاویر

Draft of the 1536 Treaty negotiated between Jean de La Forest and Ibrahim Pacha expanding to the whole Ottoman Empire the privileges received in Egypt from the Mamluks before 1518.jpg|ابراہیم پاشا اور فرانس کے سفیر کے مابین معاہدہ کا متن
Turkish and Islamic Arts Museum 01.jpg|پارگلی ابراہیم پاشا کا محل جو اب اسلامی عجائب گھر ہے


## حوالہ جات

زمرہ:1494ء کی پیدائشیں
زمرہ:1495ء کی پیدائشیں
زمرہ:1536ء کی وفیات
زمرہ:پاشا
زمرہ:سابقہ یونانی راسخ الاعتقاد مسیحی شخصیات
زمرہ:سزائے موت یافتہ یونانی شخصیات
زمرہ:سلیمان اعظم
زمرہ:سلیمان اول کے وزرائے اعظم
زمرہ:سلطنت عثمانیہ کے یونانی غلام
زمرہ:سولہویں صدی کے عثمانی وزرائے اعظم
زمرہ:عثمانی فارسی جنگوں کی عثمانی شخصیات
زمرہ:مصر کے عثمانی گورنر
زمرہ:یونانی مسلم
زمرہ:مصر میں سولہویں صدی
زمرہ:یونانی نژاد عثمانی شخصیات
زمرہ:سلطنت عثمانیہ کی البانوی شخصیات
زمرہ:سلطنت عثمانیہ کے وزرائے اعظم
زمرہ:سزائے موت یافتہ عثمانی شخصیات
زمرہ:سزائے موت یافتہ شخصیات از سلطنت عثمانیہ
زمرہ:مشرقی راسخ الاعتقاد کلیسیا سے اسلام قبول کرنے والی شخصیات
زمرہ:سولہویں صدی کے سلطنت عثمانیہ کے غلام
زمرہ:مصر کے سولہویں صدی کے عثمانی گورنر
زمرہ:سولہویں صدی میں عثمانیہ سلطنت سے سزائے موت یافتہ شخصیات
زمرہ:پریویزا کی شخصیات
زمرہ:سزائے موت بلحاظ طریقہ
زمرہ:داماد (عثمانی لقب)
زمرہ:دوشیرمہ
زمرہ:1493ء کی پیدائشیں
زمرہ:سولہویں صدی کی یونانی شخصیات
زمرہ:پندرہویں صدی کی یونانی شخصیات
زمرہ:سولہویں صدی کی سزائے موت
زمرہ:سلطنت عثمانیہ سے سزائے موت یافتہ شخصیات
زمرہ:سولہویں صدی کے حکمران
زمرہ:وزیران
زمرہ:قدیم یونانی شہر
زمرہ:سولہویں صدی کی شخصیات